hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Պատերազմում զոհված որդու գերեզմանը քանդել է, դին Ադրբեջանին անցած տարածքից բերել | Forrights.am
44-օրյա պատերազմում զոհված Էրիկ Հովսեփյանի գերեզմանը ծնողները ստիպված են եղել քանդել և նորից վերահուղարկավորել:  Հայրենիքը կյանքի գնով պաշտպանած Էրիկին  2020 թվականի հոկտեմբերի 5-ին հուղարկավորել են ծննդավայր Թաղավարդում: Գյուղը Մարտունու շրջանում է: Հուղարկավորությունից մեկ ամիս անց՝ նոյեմբերի 9-ի հայտարարությամբ, Էրիկի ծննդավայրի կեսն անցել է թշնամուն: Ադրբեջանական կողմին անցած մասում է մնացել նաև գյուղի գերեզմանատունը: Ծնողները ռուսական կողմի հետ անցել են Թաղավարդի այդ հատված ու հանել իրենց որդու դին:
Նրա փոխանցմամբ այդ օրը Թաղավարդի գերեզմանատից ևս հինգ դի է հանվել:
Մայրը պատմեց, որ Էրիկին հոկտեմբերին Ստեփանակերտում հնարավոր չի եղել հուղարկավորել, քանի որ թշնամին մայրաքաղաքը ինտենսիվ հրետանակոծել է: Դժվարությամբ տղայի դին  այդ օրերին հասցրել են Թաղավարդ:
«Այդ օրը Ստեփանակերտն ահավոր հրետանակոծում էին, հնարավոր չէր քաղաքում հուղարկավորել: Հոկտեմբերի 4-ի գիշերը մի կերպ հասցրել ենք Թաղավարդ, ոչ մեկ չէր բերում, մեքենայի հետ մի կերպ ենք խոսել, քանի որ ռմբակոծում էին»,- ասաց Անուշ Ալեքսանյանը:
Էրիկն ընտանիքի ավագ որդին էր, ունի մեկ քույր և եղբայր: Ընտանիքը ծնունդով Թաղավարդից է, բայց ապրում են Ստեփանակերտում: Բանակ էր զորակոչվել 2019 թվականին, ծառայում էր Մարտակերտում: Պատերազմի օրերին եղել է Մարտակերտից մի քանի կմ հեռավորության վրա գտնվող դիրքերում: Զոհվել է հոկտեմբերի 2-ին՝ հրամանատարի հետ մշտադիտարկման գնալիս, ԱԹՍ-ի հարվածից:
«Հրամանատարի վարորդն է եղել Էրիկը: Հրամանատարն ասել է՝ դու մի արի, դու մատղաշ միս ես, ես կգնամ կգամ: Ասել էր՝ չէ կամանդիր, ես քեզ մենակ չեմ թողնի: Կամանդիրի հետ գնացել է, կարող էր չգնալ ու փրկվեր, բայց չարեց: Հոկտեմբերի 2-ին է եղել»,-ասաց մայրը:
Այդ օրը մայրը որդու հետ վերջին անգամ է խոսել՝  զոհվելուց մեկ ժամ անց: Էրիկի դին դժվարությամբ են գտել՝ Երևանից, բոլոր հիվանդանոցներում փնտրելուց հետո:
«Մեր ընկերներից մեկին խնդրեցին փնտրի: Զանգեց ասաց, որ Երևանի մորգում է, շփոթմունքով ուղարկել էին Երևան: Ասում էին, թե իբր չեն ճանաչել, իմիջայլոց վերաբերմունք է եղել»,-հիշեց մայրը:
Էրիկի մայրը՝ տիկին Անուշը, ուսուցչուհի է: Պատերազմի օրը նա և իր աշակերտները ևս հայտնվել են հակառակորդի թիրախում:
«Այդ օրը իմ դասարանի աշակերտներին էքսկուրսիա էի տանում Տաթև: Շուշիում էինք, երբ պատերազմը սկսվեց: Երկու ժամ հրետանակոծության տակ մնացինք աշակերտների հետ՝ Շուշիի մատույցներում անտառներ կային, հետո նոր իջանք քաղաք: Երեք ժամ կապ չկար, կապ հաստատեցինք հրամանատարների հետ՝ ասացին, լավ է, մինչև Էրիկը զանգեց ու ասեց, որ ամեն ինչ լավ է»,- նշեց մայրը:
Էրիկ Հովսեփյանը հետմահու արժանացել է «Մարտական ծառայություն» և «Արիություն» մեդալների:
«Էրիկը ընկավ հերոսի մահով , դարձավ հավերժության ճամփորդ: Նրա սխրանքն անմահ է, անունը՝մեր շուրթերին: Փառք ու պատիվ 44-օրյա պատերազմի սուրբ նահատակներին»,- եզրափակեց մայրը:
Նախորդ նյութըԿառավարական շենքի դիմաց երեկ տեղի ունեցած բոլոր դեպքերով ՄԻՊ-ը դիմելու է իրավասու մարմիններին
Հաջորդ նյութը«Ընկերներով գալու ենք…»
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
ՀՀ ՄԻՊ-ը դիմել է Կլաարին՝ պահանջելով ադրբեջանցիներին ենթադրաբար խոշտանգելու նյութերը
44-օրյա պատերազմի և Ադրբեջանի շարունակվող ագրեսիայի հետևանքները քննարկվել են Վարշավայում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.